[{"text_idx": "#000000", "text": "Seniste suvekoolide asemel o\u0303nnestus 1974. aasta talvel Tartus korraldada u\u0308ritus, mis kandis nime \u201cEsimene u\u0308leliiduline humanitaarsemiootika su\u0308mpoosiom\u201d. Nimele vaatamata oli osalejaskond ja teemadering suuresti sama kui suvekoolides, ehkki talvises Tartus ei o\u0303nnestunud suvekooli atmosfa\u0308a\u0308ri varasemale vo\u0303rdsel ma\u0308a\u0308ral tekitada."}, {"text_idx": "#000001", "text": "Lotman kirjutas talvekooli formaalses u\u0308levaates (TRU\u0308, nr. 5, 22. veebruar 1974):"}, {"text_idx": "#000002", "text": "8.\u201413. veebruarini toimus Tartus I u\u0308leliiduline su\u0308mpoosium teisalt modelleerivate su\u0308steemide alal. NSVL Teaduste Akadeemia ku\u0308berneetikano\u0303ukogu ja NSVL Ko\u0303rgema ja Keskerihariduse Ministeeriumi otsus anda selle teadusliku u\u0308rituse la\u0308biviimine Tartu u\u0308likoolile polnud juhuslik \u2014 TRU\u0308 on juba ku\u0308mmekond aastat viljakalt ja su\u0308stemaatiliselt osalenud selle valdkonna uuringutes. Organisatsioonilised kogemused omandati semiootika suvekoolidega, mida TRD-s ja\u0308rjekindlalt korraldati alates 1964. a. ja mille ja\u0308tkuks oligi u\u0308leliiduline su\u0308mpoosium. Tuleb meenutada, et termini \u00abteisalt modelleerivad su\u0308steemid\u00bb, mis praegu on rahvusvaheliselt laialt levinud, soovitas ku\u0308mme aastat tagasi Ka\u0308a\u0308riku suvekoolis kasutusele vo\u0303tta matemaatikadoktor V. Uspenski."}, {"text_idx": "#000005", "text": "Nii ettekannetes kui ka arutelu ka\u0308igus ka\u0308sitleti teisalt modelleerivate su\u0308steemide uurimisel saadud tulemuste laia rakendamise potentsiaali mitmesugustes valdkondades, alates tulevikutehnikast kuni kontaktideni vo\u0303imalike maava\u0308liste tsivilisatsioonidega ja selliste ko\u0303rgeltarenenud loomadega nagu delfiinid."}, {"text_idx": "#000006", "text": "Su\u0308mpoosiumi otsuses tehakse NSVL Teaduste Akadeemia presiidiumile ettepanek luua vastav u\u0308leliiduline koordineeriv teaduslik keskus ja palutakse TRU\u0308 rektoraati publitseerida su\u0308mpoosiumi materjalid"}, {"text_idx": "#000007", "text": "Seeja\u0308rel katkes semiootika suvekoolide traditsioon kaheteistku\u0308mneks aastaks, korraldada lubati u\u0308ksnes va\u0308iksemaid seminare. Ja\u0308rgmine ning samas ka viimane suvekool o\u0303nnestus korraldada alles 1986. aastal."}, {"text_idx": "#000009", "text": "Boriss Uspenski on kirjeldanud Tartu-Moskva koolkonda kui kahe linna teadlaste vastastikku viljastavat koosto\u0308o\u0308d. Kui Moskva uurijad olid valdavalt linvistid, kes tegelesid teatud ma\u0308a\u0308ral kirjanduse uurimisega, ent na\u0308gid asju siiski lingvisti pilguga, siis Tartus oli vastupidi \u2013 nemad olid kirjandusteadlased, kes tegelesid teatud ma\u0308a\u0308ral keeleteadusega, tegeledes samade probleemidega, ent vaadates neid teise poole pealt. Pealegi tuli Lotman Leningradi u\u0308likoolist ning ka Peterburi ja Moskva teaduskoolide erinevate suunitlustel on pikk ajalugu. Nii oli u\u0308hel pool taustaks OPOJAZ ja teisel pool Moskva Lingvistilise Ring. Sellele lisaks veel Tartu enda unikaalne teaduslik taustsu\u0308steem. Need koolkonna erinevad traditsioonid rikastasid u\u0308ksteist, olles vastastikku erakordselt viljastavad. (vt To\u0308id ma\u0308rgisu\u0308steemide alalt 20/1987, lk 18\u201321) \u27a6"}, {"text_idx": "#000014", "text": "Aastal 2022 ta\u0308histame maailmakuulsa semiootiku, kirjandus- ja kultuuriteadlase Juri Lotmani (1922\u20131993) sajandat su\u0308nniaastapa\u0308eva."}, {"text_idx": "#000015", "text": "Juri Lotmani 100. juubeliaasta 2022"}, {"text_idx": "#000016", "text": "TU\u0308 Humanitaarteaduste ja kunstide valdkond"}, {"text_idx": "#000017", "text": "See veebileht kasutab ku\u0308psiseid. Tutvu meie privaatsustingimustega."}]